У складу са чланом 16 и 17. Статута општине Мали Иђош, директор Центра за социјални рад општине Мали Иђош предлаже Управном одбору :

**ПРОГРАМ ПОСЛОВАЊА РАДА ЦЕНТРА ЗА СОЦИЈАЛНИ РАД ОПШТИНЕ МАЛИ ИЂОШ**

**ЗА 2022. ГОДИНУ**

**I УВОДНИ ДЕО**

Центар за социјални рад као установа социјалне заштите од

посебног значаја има велику улогу у реализацији највиших циљева и

задатака социјалне заштите.

Центар има улогу организатора и координатора свих социјалних

активности на подручју општине и основна функција социјалне заштите је

остваривање социјалне сигурности грађана на принципу солидарности, узајамности и хуманости .

Циљеви социјалне заштите се остварују деловањем организованих служби

институција и средствима која се издвајају у те сврхе усмерених на стварање и побољшање услова за живот свима онима који без подршке других то нису у могућности.

Центар за социјални рад је установа која применом стручног социјалног рада, спроводи социјалну политику и обезбеђује социјалну сигурност грађана на територији општине .

Делатност Центра је врло обимна и проистиче из Закона о

социјалној заштити, Породичног закона, Закона о финансијској

подршци породици са децом, Закона о кривичном поступку

и Одлуком о социјалној заштити општине Мали Иђош .

Према Закону о социјалној заштити задаци Центра за социјални

рад у оквиру јавних овлашћења су решавање у првом степену по

остваривању права утврђених овим законом и пружање услуга

социјалног рада у поступку решавања о тим правима.

Центар, у остваривању своје делатности, сарађује и развија

партнерства са органима државе, локалне заједнице, јавним службама,

удружењима грађана и невладиним организацијама, месним

заједницама, верским организацијама, предузећима, установама,

медијима, породицама и појединцима.

Центар о свом раду редовно извештава надлежне републичке и

општинске органе, отворен је према јавности, као и новим идејама и

приступима.

Поред примене класичних облика социјалне заштите у овом

планском периоду приоритет треба дати примени и развоју отворених

као и превентивних облика социјалне заштите свих категорија

корисника, а у циљу обезбеђења задовољавајућег третмана и веће

обухваћености становништва.

Спровођење социјалне заштите мора бити окренуто

задовољавању потреба појединаца, породице и група, посебно оних

лица којима је дуже времена или трајно потребна друштвена помоћ.

**II ЗАШТИТА КОРИСНИКА И ОСТВАРИВАЊЕ ПРАВА У**

**СОЦИЈАЛНОЈ ЗАШТИТИ**

На основу праћења извештаја и рада Центра можемо и у

2022.години очекивати раст броја корисника услуга социјалне

заштите, нарочито у броју корисника новчане социјалне помоћи и

једнократне новчане помоћи, додатка за помоћ и негу другог лица поремећени породични и партнерски односи, старатељство и др .

У 2022.години очекујемо пораст броја корисника

новчане социјалне помоћи због пандемије изазване вирусом корона. Кориснике новчане социјалне помоћи делом чине незапослени, радно способна лица и Центар ће од

Националне службе запошљавања добијати валидне податке о радно

способним корисницима, њиховој радној активацији и евентуалном

одбијању радног ангажовања.

Претпоставка је да ће структуру корисника који подносе захтев за

новчану социјалну помоћ чинити претежно вишечлана домаћинства

сеоског подручја чији носиоци права спадају у

категорију одраслих особа.

Због великог броја незапослених лица и лица која су радно неспособна потребно је из буџета локалне самоуправе предвидети већа средства за једнократне новчане помоћи , помоћ за лечење, посебно за тешко оболелела лица од тумора , и за куповину основних животних намирница.

**III ЗАШТИТА ПОЈЕДИНИХ ГРУПА КОРИСНИКА**

**ДЕЦА БЕЗ РОДИТЕЉСКОГ СТАРАЊА**

Основни облици и мере социјалне и породично правне заштите деце

без родитељског старања су: смештај у другу породицу, смештај у

установу социјалне заштите, старатељство и усвојење.

Центар ће и у 2022.години водити адекватну бригу о деци без

родитељског старања кроз услуге породичног смештаја у едуковане хранитељске породице или у сродничке породице, те се планира крајем 2022 године завршетак едуковања четири нове хранитељице које похађају обуку преко Центра за породични смештај и усвојење у Суботици.

У оквиру старатељства стручни радници ће се посебно ангажовати на

 пружању услуга помоћи и подршке - заштита личности , здравља и образовања штићеника .

**ДЕЦА ЖРТВЕ НАСИЉА И ЗАНЕМАРИВАЊА**

Ова категорија деце ужива посебну заштиту и током 2022. године планира се обезбеђење сигурног и безбедног окружења за децу као жртве насиља и

занемаривања у адекватне хранитељске породице као и психо-социјална, правна,здравствена подршка.

На нивоу Центра биће формиран стручни тим за заштиту деце од злоупотребе занемаривања, навођења на просјачење у оквиру кога ћемо се заложити заложити се за спровођење законског санкционисања злостављања како деце тако и одраслих, и доследно спроводити казнене мере, водити судске поступке за лишавање родитељског права .

У том смислу, а у складу са Законом о спречавању насиља у породици случајевима насиља над женама и партнерским односима вршићемо

заштиту жртава насиља у породици са свим релевантним институцијама на нивоу општине, и даље се планира дежурство радника у случајевима насиља .

**ДЕЦА ИЗ ПОРОДИЦА СА ПОРЕМЕЋЕНИМ ПОРОДИЧНИМ**

**ОДНОСИМА**

У оквиру заштите деце из породица са поремећеним односима

стручни радници ће се и током 2022,године бавити заштитом деце чији

су родитељи у конфликту или разводу, прекиду ванбрачне заједнице

или имају неке друге потешкоће ( остваривање контаката, издржавање

и слично ) након развода или прекида ванбрачне заједнице.

Деци ће се заштита пружати непосредно кроз контакт и рад са

њима, али и посредно кроз саветодавни рад са родитељима како би они

успели да дефинишу своје односе и поправе укупну породичну

атмосферу. Стручни радници Центра ће се посебно ангажовати на

давању мишљења и предлога о вршењу родитељског права на основу

Породичног закона.

Очекујемо повећање броја особа које се самоиницијативно

обраћају Центру за социјални рад у категорији конфликата и повећање

броја особа које су биле жртве породичног насиља.

Евидентно је да је у години економске кризе повећан и број

поремећених породичних односа, где често долази до неспоразума

између супружника и насиља у породици, па самим тим и изложеност

деце оваквим облицима понашања је евидентна.

**ДЕЦА И ОМЛАДИНА СА ПОРЕМЕЋАЈИМА У ПОНАШАЊУ**

Млади у сукобу са законом представљају посебну групацију

младих са посебним потребама, односно потребама за помоћи у

преуређењу њихове личности и понашања, преиспитивању и промени

система вредности, стила живљења, ставова и односа према себи,

другима и друштву. Тај изузетно деликатан, сложен и динамичан

процес, који се одвија у периоду ионако бурних и драматичних

развојних промена, тешко је замислити без јасно формулисаног плана

превенције. За примарну превенцију посебан ће значај имати рано

откривање појединаца и угрожених породица, благовремено

предузимање мера, добра процена потреба и стања, прогноза случаја, те

добар избор и остваривање одабраних мера. Настојаћемо да у оквиру

постојећих могућности стварамо услове за развој малолетних

преступника у правцу предузимања друштвено прихватљивих норми

понашања. У оквиру рада на примарној превенцији, планира се

интензивнији рад са кривично неодговорном децом до 14 година старости и

њиховим родитељима, а у сарадњи са стручним сарадницима свих

основних школа у општини.

 Рад са том групом веома је важан због тога што се на том узрасту

 јављају први индикатори асоцијалног понашања који се организованим радом у сарадњи са родитељима и школом могу предупредити да не ескалирају .

Узроци малолетничке делинквенције налазе се између осталог у

променама које прате процес транзиције, пошто је дошло до рушења старог система вредности, а нови систем није изграђен те се усвајају агресивни модели понашања што доводи до чињења кривичних дела с тим да су починиоци све млађег узраста,а што захтева промену законских одредби .

Породица због дугогодишње, тешке економске кризе све више губи васпитну компетенцију и могућност утицаја на децу па су она чећше окренута неформалним вршњачким групама , а у истој ситуацији је и школа

 оја је у највећој мери изгубила улогу у васпитању младих .

У систему друштвене заштите деце тежиште рада Центра и у

2022.години биће на: праћењу и проучавању малолетних преступника,

планирању и програмирању активности на спречавању преступништва,

превентивном деловању органа старатељства, утицају на политику

изрицања васпитних мера и наставак добре сарадње са правосудним

органима, координативну улогу у институционалном систему третмана

и заштите малолетних преступника, благовременом праћењу и

откривању малолетних преступника, тзв.ризичне групе и оних који

показују потенцијалне склоности, односно живе у таквим условима

који погодују преступништву.

У спровођењу васпитне мере појачани надзор од стране органа старатељства и појачан надзор од стране родитеља стручни радници ће за

сваког малолетника са овом мером доносити конкретан план третмана

 узимајући у обзир свеспецифичности малолетника и његове породице и план третмана ће се радити у сарадњи са родитељима и школом у сарадњи са судовима, Јавним тужилаштвом полицијом и основним и средњим школама .

**ДЕЦА СА ПОСЕБНИМ ПОТРЕБАМА**

Проблеми деце са посебним потребама су вишеструки. Ова деца

ће и у наредној години преко Центра остваривати сва законом предвиђена права- додатак за помоћ и негу , увећани додатак за помоћ и негу, школовање изван места становања , сношење путних Планира се наставак услуге личног пратиоца за децу са физички и интелекталним потешкоћама која је функционисала и током 2019 и 2020.и 2021 године као вид помоћи породици.

**ОДРАСЛА ЛИЦА СА ПОСЕБНИМ ПОТРЕБАМА**

У 2022. години радиће се са следећим категоријама лица:

ментално недовољно развијена одрасла лица, душевно оболела одрасла

лица, теже физички оболела лица и остала одрасла лица. Одрасла лица

са посебним потребама од облика социјалне заштите користиће у

наредном периоду старатељство, смештај у адекватне хранитељске породице или обезбеђење смештаја у установу социјалне заштите, једнократне новчане помоћи.

У оквиру смештаја радиће се преиспитивање истог права и учешћа

сродника у трошковима. Планом је предвиђен и обилазак социјалних

установа где има смештених одраслих лица са посебним потребама и у

складу са материјалним могућностима подела једнократних помоћи.

Предвиђа се и обилазак лица која се налазе под старатељством као и

остваривање непосредног контакта са стараоцима, разматрање

евентуалних проблема који се јављају у вршењу старатељске дужности

и пружању конкретне помоћи ради унапређења сарадње са стараоцима

и боље заштите штићеника.

Очекујемо и раст броја корисника додатка за помоћ и негу другог

лица, као и увећаног додатка, јер је исти задњих година у сталном

расту.

Центар ће овим лицима у 2022.години у складу са законом

обезбедити:

- материјална давања која им по закону припадају-новчану накнаду за

помоћ и туђу негу од стране другог лица,

- оспособљавање за живот и рад,

- смештај у одговарајуће установе и заводе,

- остале видове помоћи.

**ОСТАРЕЛА ЛИЦА**

Тенденција старења укупног становништва својствена је и за

подручје наше општине. Може се очекивати да ће потреба за

социјалним радом међу старим људима у наредном периоду бити

знатно већа и да ће у првом плану бити послови на збрињавању старих

и организовању њиховог животног окружења. У Центру ће се радити и

убудуће са следећим категоријама остарелих лица: остарела лица без

породичног старања, остарела лица без средстава за живот, теже

физички оболела остарела лица, психички оболела и остала остарела

лица. У оквиру заштите ових категорија остарелих лица у 2022.години

примењиваће се следећи облици заштите: старатељство, додатак за

помоћ и негу, смештај, једнократне помоћи. Сем тога наставиће се са

пружањем услуге помоћи у кући одраслим и старим лицима.

У оквиру Црвеног крста омогућено је народна кухиња

**IV АНАЛИТИЧКО ИСТРАЖИВАЧКИ РАД**

У 2022.години Центар ће радити:

- извештај о раду Центра за 2021.годину;

- план и програм рада Центра за 2022.годину;

- доставиће извештаје свим релевантним државним органима у

складу са позитивним законским прописима;

- достављање разних статистичких и других извештаја на захтев

републичких и општинских органа;

- Центар за социјални рад ће и током 2022. године својим

пројектима аплицирати код разних државних , покрајинских и невладиних организација ради развијања нових услуга .

Центар за социјални рад општине Мали Иђош одвојиио од Центра за социјални рад Бачка Топола, и регистрован је пред Привредним судом, после две и по године смо добили приступ свом ИСИБ систему.

Број запослених у Центру у Малом Иђошу које Министарство тренутно финансира 2 радника на неодређено време на пословима јавних овлаштења, и то један водитеља случаја, и један супервизор, а, 4 радника финансира општина Мали Иђош и то 4 радника на неодређено време са пуним радним временом и то једног.директора ,који обавља и управно правне послове, два радника на услугама у заједници и једног радника на техничким пословима, и финансирање путем додатног ангажовања једног радника на економским пословима, чије финансирање је из Буџета општине Мали Иђош .Због сложености и обима послова у непосредној заштити корисника, специфичности општине Мали Иђош која гравитира према више општина у окружењу, састава становништа Центар има потребу за повећањем броја стручних радника, и пошто је један социјални радник у марту 2021.године отишао у старосну пензију,а други социјални радник је одлази у пензију у јануару 2022.г. потреба је за два дипл. социјалног радника, дипл правником, јер директор обавља и послове правника , као и за економистом , те је у наредном периоду потребно тражити од Министарства сагласност за запослење нових радника , што је и рађено и целе предходне године.

Запослени током 2022 године и даље настављају са едукацијама ради стицања нових знања и вештина и ради стицања права на продужење лиценце за обављање послова у социјалној заштити ,а у складу са Правилником о лиценцирању стручних радника, уколико буде могуће због пандемије корона вируса .

Током 2022.год се планира побољшање услова за рад, улагање у техничке уређаје компјутере тамо где је потребно, посебно због преласка на нови систем за заштиту и аутоматизацију инструмената социјалне заштите, као и куповина аутомобила , јер не поседујемо возило које нам је неопходно за теренски рад и обављање рада пред Судовима и другим државним органима, све наведен је предложено финансијским планом ѕа 2022.годину.

Мали Иђош

дана 21.12.2021.

 Директорица

 Лана Вујић Коседнар

 дипл.правник